SET ปิดเช้าดิ่งหนัก 23 จุด วิตกการเมืองภายใน-Fund Flow ไหลออกต่อเนื่อง จับตาแนวรับ 1,200!
SET ปิดเช้าดิ่งหนัก 23 จุด วิตกการเมืองภายใน-Fund Flow ไหลออกต่อเนื่อง จับตาแนวรับ 1,200! โดยดัชนีช่วงเช้าปิดที่ระดับ 1,210.93 จุด ลดลง 22.75 จุด หรือ 1.84% มูลค่าการซื้อขาย 3.22 หมื่นล้านบาท 
19 ต.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,210.93 จุด ลดลง 22.75 จุด หรือ 1.84% มูลค่าการซื้อขาย 3.22 หมื่นล้านบาท 
10 หุ้นกดดัชนีเช้านี้

ด้าน นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ เปิดเผยว่า ตลาดหุ้นไทยเช้านี้ปรับตัวลงสวนทางตลาดหุ้นอื่นในภูมิภาคเอเชียที่ต่างปรับตัวขึ้น โดยมีปัจจัยหลักมาจากการชุมนุมทางการเมืองในประเทศ ที่ยังไม่มีข้อสรุป และนักลงทุนก็อยู่ระหว่างรอดูการเปิดเผยผลการดำเนินงานไตมาส 3/63 ของกลุ่มธนาคารพาณิชย์ ประกอบกับนักลงทุนต่างชาติยังคงขายสุทธิหุ้นไทยอย่างต่อเนื่อง จึงเป็นแรงกดดันต่อตลาดหุ้นไทยให้ปรับตัวลงต่อ
สำหรับแนวโน้มการซื้อขายช่วงบ่าย นายเจริญ คาดว่าดัชนีฯน่าจะเคลื่อนไหวอยู่ในแดนลบต่อ โดยแนะการลงทุนช่วงนี้ให้รอดูสถานการณ์ไปก่อน พร้อมให้แนวรับไว้ที่ 1,200 จุด และแนวต้านที่ 1,220 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย    1,742.34 ล้านบาท  ปิดที่  53.00 บาท   ลดลง 3.00 บาท
KBANK  มูลค่าการซื้อขาย    1,212.68 ล้านบาท  ปิดที่  70.25 บาท   ลดลง 3.00 บาท
CPALL  มูลค่าการซื้อขาย    1,102.96 ล้านบาท  ปิดที่  58.75 บาท  เพิ่มขึ้น 0.25 บาท
SCB    มูลค่าการซื้อขาย      818.24 ล้านบาท  ปิดที่  60.50 บาท   ลดลง 3.00 บาท
CBG    มูลค่าการซื้อขาย      708.89 ล้านบาท  ปิดที่ 110.00 บาท   ลดลง 6.00 บาท